DA Den Europæiske Unions Tidende L 17/27

KOMMISSIONENS BESLUTNING

af 20. januar 2006

om ændring af beslutning 2005/710/EF om visse beskyttelsesforanstaltninger i forbindelse med mistanke om højpatogen aviær influenza i Rumænien

(meddelt under nummer K(2006) 61)

(EØS-relevant tekst)

(2006/23/EF)

KOMMISSIONEN FOR DE EUROPÆISKE FÆLLESSKABER HAR —

under henvisning til traktaten om oprettelse af Det Europæiske Fællesskab,

under henvisning til Rådets direktiv 91/496/EØF af 15. juli 1991 om fastsættelse af principperne for tilrettelæggelse af veterinærkontrollen for dyr, der føres ind i Fællesskabet fra tredjelande, og om ændring af direktiv 89/662/EØF, 90/425/EØF og 90/675/EØF (1), særlig artikel 18, stk. 7,

under henvisning til Rådets direktiv 97/78/EF af 18. december 1997 om fastsættelse af principperne for tilrettelæggelse af veterinærkontrollen for tredjelandsprodukter, der føres ind i Fællesskabet (2), særlig artikel 22, stk. 6, og

ud fra følgende betragtninger:

(1) Aviær influenza er en infektiøs virussygdom hos fjerkræ og andre fugle, som kan være dødelig og forårsage forstyrrelser, der hurtigt kan udvikle sig til en epizooti, som kan udgøre en alvorlig trussel mod dyre- og folkesundheden og gå voldsomt ud over fjerkræopdrættets rentabilitet. Der er en risiko for, at sygdomsagensen kan blive indslæbt via international handel med levende fjerkræ og fjerkræprodukter.

(2) Rumænien underrettede den 12. oktober 2005 Kommissionen om, at et aviær influenza-virus af subtype H5N1 (asiatisk stamme) indsamlet fra et klinisk tilfælde hos fjerkræ var blevet isoleret. Kommissionens beslutning 2005/710/EF af 13. oktober 2005 om visse beskyttelsesforanstaltninger i forbindelse med mistanke om højpatogen aviær influenza i Rumænien (3) blev derfor vedtaget.

(3) Rumænien har anvendt strenge sygdomsbekæmpelsesforanstaltninger og har forelagt Kommissionen yderligere oplysninger om sygdomssituationen, som berettiger, at importsuspensionen begrænses til kun at omfatte de dele af Rumæniens område, der er berørt og udsat for risiko.

(4) Beslutning 2005/710/EF bør derfor ændres i overensstemmelse hermed.

(5) Foranstaltningerne i denne beslutning er i overensstemmelse med udtalelse fra Den Stående Komité for Fødevarekæden og Dyresundhed —

VEDTAGET FØLGENDE BESLUTNING:

Artikel 1

I beslutning 2005/710/EF foretages følgende ændringer:

1) Artikel 1 affattes således: »Artikel 1 1. Medlemsstaterne suspenderer import af: a) levende fjerkræ, strudsefugle, opdrættet og vildtlevende fjervildt og rugeæg af disse arter, der kommer fra den del af Rumæniens område, som er anført i del A i bilaget b) følgende produkter, der kommer fra den del af Rumæniens område, som er anført i del B i bilaget: — fersk kød af fjerkræ, strudsefugle samt opdrættet og vildtlevende fjervildt — tilberedt kød og kødprodukter, som består af eller indeholder kød af de ovennævnte arter — råt foder til selskabsdyr og uforarbejdede fodermidler, der indeholder dele af de nævnte arter — konsumæg — ubehandlede jagttrofæer af alle fugle — uforarbejdede fjer og fjerdele. 2. Uanset stk. 1, litra b), tillader medlemsstaterne import af de produkter, der er omhandlet i stk. 1, litra b), første til tredje led, og som hidrører fra fugle, der er slagtet inden den 1. august 2005. 3. Følgende angives i de veterinærcertifikater/handelsdokumenter, der ledsager sendinger af de i stk. 2 omhandlede produkter, alt efter hvilken art der er tale om: »Fersk fjerkrækød/Fersk kød af strudsefugle/Fersk kød af vildtlevende fjervildt/Fersk kød af opdrættet fjervildt/Kødprodukt, der består af eller indeholder kød af fjerkræ, strudsefugle, opdrættet eller vildtlevende fjervildt/Råt foder til selskabsdyr og uforarbejdede fodermidler, der indeholder dele af fjerkræ, strudsefugle, opdrættet eller vildtlevende fjervildt (4), hidrørende fra fugle, der er slagtet inden den 1. august 2005, jf. artikel 1, stk. 2, i Kommissionens beslutning 2005/710/EF. 4. Uanset stk. 1, litra b), andet led, tillader medlemsstaterne import af kødprodukter, der består af eller indeholder kød af fjerkræ, strudsefugle, opdrættet og vildtlevende fjervildt, hvis kødet af de nævnte arter er blevet underkastet mindst en af de særlige behandlinger, der er omhandlet i del 4, litra B, C eller D, i bilag II til Kommissionens beslutning 2005/432/EF.«

2) Som bilag indsættes teksten i bilaget til nærværende beslutning.

Artikel 2

Medlemsstaterne træffer straks de fornødne foranstaltninger for at efterkomme denne beslutning og offentliggøre foranstaltningerne. De underretter straks Kommissionen herom.

Artikel 3

Denne beslutning er rettet til medlemsstaterne.

Udfærdiget i Bruxelles, den 20. januar 2006. På Kommissionens vegne Markos KYPRIANOU Medlem af Kommissionen

(1) EFT L 268 af 24.9.1991, s. 56. Senest ændret ved tiltrædelsesakten af 2003.

(2) EFT L 24 af 30.1.1998, s. 9. Senest ændret ved Europa-Parlamentets og Rådets forordning (EF) nr. 882/2004 (EUT L 165 af 30.4.2004, s. 1. Berigtiget i EUT L 191 af 28.5.2004, s. 1).

(3) EUT L 269 af 14.10.2005, s. 42.

(4) Det ikke relevante overstreges.«